钦定古今图书集成/明伦汇编/官常典/第718卷 > 元善达
## 钦定古今图书集成/明伦汇编/官常典/第718卷 > 元善达

按《通鉴纲目》：大业十三年夏四月，李密攻东都。越王
侗遣太常丞元善达间行诣江都，奏曰：“李密围逼东
都，城内无食。若陛下速还，乌合必散。不然者，东都决
没。”因歔欷呜咽，帝为之改容。虞世基进曰：“越王年少，
此辈诳之。若如所言，善达何缘来至？”帝乃怒曰：“善达
小人，敢廷辱我！”因使向东阳催运，遂为群盗所杀。